
Către 

BIROUL PERMANENT

AL

CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţã a Guvernului nr.65/2022 privind reglementarea unor măsuri pentru stingerea unor obligaţii fiscale şi bugetare ale Societăţii Naţionale de Transport Feroviar de Marfă „C.F.R. Marfă” – S.A.,transmis Comisiei pentru buget, finanţe şi bănci, Comisiei pentru transporturi şi infrastructură şi Comisiei pentru politică economică, reformă şi privatizare, spre dezbatere pe fond, în procedură de urgenţă, cu adresa nr. PLx 371 din 20 iunie 2022.

În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,


	PREŞEDINTE,

	Costel  Neculai DUNAVA

RAPORT COMUN
asupra proiectului de Lege pentru aprobarea Ordonanţei de urgenţă a Guvernului nr.65/2022 privind reglementarea unor măsuri pentru stingerea unor obligaţii fiscale şi bugetare ale Societăţii Naţionale de Transport Feroviar de Marfă „C.F.R. Marfă” – S.A.
       
 În conformitate cu prevederile art. 95 şi 117 alin. (3) din Regulamentul Camerei Deputaţilor, republicat cu modificările şi completările ulterioare, Comisia pentru buget, finanţe şi bănci, Comisia pentru transporturi şi infrastructură şi Comisia pentru politică economică, au fost sesizate, prin adresa 
nr. PLx 371 din 20 iunie 2022, spre dezbatere pe fond, în procedură de urgenţă, cu proiectul de Lege pentru aprobarea Ordonanţei de urgenţã a Guvernului nr.65/2022 privind reglementarea unor măsuri pentru stingerea unor obligaţii fiscale şi bugetare ale Societăţii Naţionale de Transport Feroviar de Marfă „C.F.R. Marfă” – S.A..

Conform prevederilor art. 75 din Constituţia României, republicată şi ale art. 92, alin. (9) din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 
Acest proiect de Lege a fost fost adoptat de Senat, în calitate de primă Cameră sesizată în şedinţa din 14 iunie 2022 ca urmare a depăşirii termenului de adoptare, potrivit art.115 alin.(5) din Constituția României, republicată.

Consiliul Legislativ, prin avizul nr. 468 din 27 aprilie 2022, a avizat favorabil proiectul de ordonanță de urgență, cu observaţii şi propuneri.

Consiliul Economic și Social a avizat favorabil proiectul de act normativ, conform avizului nr. 1987 din 5 aprilie 2022.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                             

Proiectul de lege are ca obiect de reglementare aprobarea Ordonanţei de urgenţă a Guvernului nr. 65/2022 privind reglementarea unor măsuri pentru stingerea unor obligaţii fiscale şi bugetare ale Societăţii Naţionale de Transport Feroviar de Marfă „C.F.R. Marfă” – S.A.

 Prezenta ordonanţă de urgenţă instituie o modalitate specială de stingere a obligaţiilor fiscale şi bugetare ale operatorului de transport feroviar de marfă.

Totodată, măsurile prevăzute de prezentul act normativ se aplică atât cu privire la bunurile imobile ale operatorului de transport feroviar de marfă, cât cât şi cu privire şi la bunurile mobile ale acestuia, inclusiv la titlurile de participare.
Potrivit prevederilor art. 62 şi art. 64 din Regulamentul Camerei Deputaţilor, republicat cu modificările şi completările ulterioare, examinarea proiectului de Lege a avut loc în şedinţe separate, astfel: 
Membrii Comisiei pentru transporturi și infrastructură au examinat inițiativa legislativă în ședința din data de 27 septembrie 2022. La lucrările comisiei, deputații și-au înregistrat prezenţa conform listei de prezenţă.

Membrii Comisiei pentru politică economică, reformă şi privatizare au examinat inițiativa legislativă şi documentele care o însoţesc în şedinţele din 6 septembrie şi 11 octombrie 2022. 

Din numărul total de 19 membri ai Comisiei au participat la dezbateri  15 deputaţi. La lucrările Comisiei au participat, în calitate de invitați, din partea                      Ministerului Transporturilor și Infrastructurii, domnul secretar de stat Sándor Gábor și domnul Ştefan Bălescu- şef serviciu.
Membrii Comisiei pentru buget, finanţe şi bănci au examinat proiectul de Lege, în ședința din 18 octombrie 2022.  La lucrările Comisiei, și-au înregistrat prezența deputații, conform listei de prezență, iar la dezbatere au participat,  în calitate de invitaţi, domnul Sándor Gábor, secretar de stat în cadrul Ministerului Transporturilor şi Infrastructurii şi domnul Mihai Precup, secretar de stat în cadrul Ministerului Finanţelor.

În urma examinării proiectului de Lege şi a opiniilor exprimate, membrii celor trei comisii au hotărât, cu majoritate de voturi​, să propună plenului Camerei Deputaților un raport comun de adoptare a proiectului de Lege pentru aprobarea Ordonanţei de urgenţã a Guvernului nr.65/2022 privind reglementarea unor măsuri pentru stingerea unor obligaţii fiscale şi bugetare ale Societăţii Naţionale de Transport Feroviar de Marfă „C.F.R. Marfă” – S.A., cu amendamente admise prezentate în Anexă.

În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,
	PREŞEDINTE,
	PREŞEDINTE

	Bogdan - Iulian HUŢUCĂ 

SECRETAR,

SECRETAR,

SECRETAR,

Expert parlamentar,
Laura Elena GHEORGHE


	Consilier,

	Şef serviciu,

Consilier parlamentar, 

Alina Cristina HODIVOIANU




Anexă

AMENDAMENTE ADMISE
În urma examinării, Comisiile propun adoptarea proiectului de lege cu următoarele amendamente:
	Nr.

crt.
	Text OUG nr.65/2022
	Text adoptat de Senat
	Amendamente propuse/autorul
	Motivația

	0
	2
	3
	4
	5

	1. 
	
	Lege pentru aprobarea Ordonanței de urgență a Guvernului nr. 65/2022 privind reglementarea unor măsuri pentru stingerea unor obligații fiscale și bugetare ale Societății Naționale de Transport Feroviar de Marfă ”CFR Marfă” – S.A.
	Nemodificat
	

	2. 
	
	 Articol unic - Se aprobă Ordonanţa de urgenţã a Guvernului nr.65 din 11 mai 2022 privind reglementarea unor măsuri pentru stingerea unor obligații fiscale și bugetare ale Societății Naționale de Transport Feroviar de Marfă ”CFR Marfă” – S.A., publicată în Monitorul Oficial al României, Partea I, nr. 476 din 12 mai 2022.


	 Articol unic - Se aprobă Ordonanţa de urgenţã a Guvernului nr.65/2022 din 11 mai 2022 privind reglementarea unor măsuri pentru stingerea unor obligații fiscale și bugetare ale Societății Naționale de Transport Feroviar de Marfă ”CFR Marfă” – S.A., publicată în Monitorul Oficial al României, Partea I, nr. 476 din 12 mai 2022, cu următoarea modificare:
 Comisia pentru transporturi și infrastructură și Comisia pentru politică economică, reformă și privatizare
	

	3. 
	ORDONANŢĂ DE URGENŢĂ privind reglementarea unor măsuri pentru stingerea unor obligaţii fiscale şi bugetare ale Societăţii Naţionale de Transport Feroviar de Marfă "C.F.R. Marfă" - S.A.
	
	Nemodificat
	

	4. 
	Art. 1

Domeniul de aplicare 

(1) Prezenta ordonanţă de urgenţă reglementează o modalitate specială de stingere a obligaţiilor fiscale şi bugetare ale operatorului de transport feroviar de marfă.

 (2) Măsurile prevăzute de prezenta ordonanţă de urgenţă se aplică atât cu privire la bunurile imobile ale operatorului de transport feroviar de marfă, cât şi la bunurile mobile ale acestuia, inclusiv la titlurile de participare.
	
	Nemodificat

	

	5. 
	ART. 2 

Trecerea activelor în proprietatea statului 

(1) Prin derogare de la prevederile art. 263 din Legea nr. 207/2015 privind Codul de procedură fiscală, cu modificările şi completările ulterioare, la cererea operatorului de transport feroviar de marfă, creanţele fiscale şi bugetare administrate de Ministerul Finanţelor, prin Agenţia Naţională de Administrare a Finanţelor, se sting prin trecerea unor active din proprietatea acestuia în proprietatea publică sau privată a statului, după caz, şi în administrarea ministerului de resort - Ministerul Transporturilor şi Infrastructurii. 

(2) Cererea operatorului de transport feroviar de marfă de trecere a activelor în proprietatea statului, aprobată prin hotărârea adunării generale a acţionarilor, este avansată Ministerului Transporturilor şi Infrastructurii şi este însoţită de următoarele înscrisuri: 
a) lista activelor propuse pentru transfer; 
b) raportul de evaluare a activelor propuse, realizat de un evaluator independent, autorizat în condiţiile legii, finalizat cu cel mult 3 luni înainte de data depunerii cererii; 
c) analiza tehnico-economică privind justificarea operaţiunii şi efectele acesteia, analiză care să cuprindă, fără a se limita la acestea, necesitatea operaţiunii şi beneficiile economice preconizate a se realiza în activitatea operatorului de transport feroviar de marfă; 
d) documentul justificativ din care rezultă agrearea de către Comisia Europeană a stingerii datoriilor operatorului de transport feroviar de marfă prin dare în plată. 

(3) În termen de 30 de zile de la recepţionarea cererii prevăzute la alin. (2), Ministerul Transporturilor şi Infrastructurii va realiza o analiză privind interesul preluării activelor. 

(4) Trecerea activelor în proprietatea publică sau privată a statului, după caz, se realizează conform analizei privind interesul preluării activelor realizate de către Ministerul Transporturilor şi Infrastructurii, în baza prevederilor art. 286 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare. 

(5) Ministrul transporturilor şi infrastructurii avizează analiza tehnico-economică prevăzută la alin. (2) lit. c) şi cererea de trecere a activelor în proprietatea statului, în baza rezultatului favorabil al testului creditorului privat prudent realizat în cadrul acestei analize. 
(6) Ministrul transporturilor şi infrastructurii emite un ordin de aprobare a listei activelor şi a raportului de evaluare depus, în termen de cel mult 30 de zile de la avizarea analizei tehnico-economice prevăzute la alin. (2) lit. c). 
(7) Stingerea totală sau parţială a creanţelor fiscale şi bugetare se face la valoarea de piaţă a activelor determinată prin raportul de evaluare prevăzut la alin. (2) lit. b), întocmit de către un evaluator autorizat în condiţiile legii. 

(8) În termen de 10 zile de la emiterea ordinului prevăzut la alin.(6), Ministerul Transporturilor şi Infrastructurii şi operatorul de transport feroviar de marfă încheie un proces-verbal de trecere a activelor în proprietatea statului, prin intermediul căruia activele trec în proprietatea publică sau privată a statului, raportat la criteriile legale. 

(9) Procesul-verbal prevăzut la alin. (8) cuprinde valoarea de piaţă a activelor şi constituie titlu de proprietate. 

(10) Bunurile prevăzute la alin. (2) lit. a), care sunt grevate de orice sarcini, precum privilegii, ipoteci, gajuri, drepturi de retenţie sau sechestre, în afara celor administrate de instituţia administraţiei publice centrale creditoare, nu pot constitui obiectul prezentei ordonanţe de urgenţă decât cu acordul scris al creditorului şi cu renunţarea acestuia la sarcinile instituite.
	
	Nemodificat
	

	6. 
	ART. 3 

Stingerea creanţelor fiscale şi bugetare 

(1) În vederea stingerii creanţelor fiscale şi bugetare, în termen de 3 zile lucrătoare de la încheierea procesului-verbal prevăzut la art. 2 alin. (8), operatorul de transport feroviar de marfă depune cererea de stingere a obligaţiilor fiscale şi bugetare la organul fiscal central. (2) Cererea va fi însoţită de următoarele înscrisuri: 

a) lista activelor transferate; 

b) raportul de evaluare a activelor; 
c) procesul-verbal de trecere a activelor în proprietatea statului, prevăzut la art. 2 alin. (8). 

(3) Organul fiscal central stinge creanţele fiscale şi bugetare cu valoarea de evaluare a bunurilor trecute în proprietatea publică sau privată a statului, după caz, în temeiul prezentei ordonanţe de urgenţă, în baza procesului-verbal prevăzut la art. 2 alin. (8), notificând operatorul de transport feroviar de marfă şi Ministerul Transporturilor şi Infrastructurii în acest sens. 

(4) Data stingerii creanţelor este data semnării procesului-verbal prevăzut la art. 2 alin. (8). 

(5) În cazul în care operaţiunea de transfer al proprietăţii bunurilor, în condiţiile prezentei ordonanţe de urgenţă, este taxabilă cu valoarea stabilită, potrivit legii, plus taxa pe valoarea adăugată, se stinge cu prioritate taxa pe valoarea adăugată aferentă operaţiunii de dare în plată, cu excepţia cazului în care operaţiunea vizează stingerea unei creanţe reprezentând ajutor de stat datorat ca urmare a emiterii unei decizii de recuperare de către Comisia Europeană. 

(6) Organul fiscal central va proceda la stingerea cu prioritate a creanţelor de natura ajutorului de stat, faţă de celelalte creanţe fiscale sau bugetare. 

(7) La data semnării procesului-verbal prevăzut la art. 2 alin. (8) încetează de drept măsurile de indisponibilizare a bunurilor ce fac obiectul acestuia, instituite de organul fiscal central. 

(8) Prevederile alin. (1) - (7) se aplică în mod corespunzător şi pentru stingerea creanţelor fiscale şi bugetare administrate de alte instituţii ale administraţiei publice centrale, situaţie în care operatorul de transport feroviar de marfă depune cererea de stingere a obligaţiilor fiscale şi bugetare la acestea. 

(9) În cazul în care bunurile ce fac obiectul prezentei ordonanţe de urgenţă, trecute în proprietatea publică sau privată a statului, au fost revendicate şi restituite, potrivit legii, terţelor persoane, operatorul de transport feroviar de marfă va fi obligat la plata creanţelor stinse prin această modalitate. Creanţele fiscale şi bugetare renasc la data la care bunurile au fost restituite terţului. 

(10) Pentru perioada cuprinsă între data trecerii în proprietatea statului şi data la care au renăscut creanţele fiscale şi bugetare prevăzute la alin. (9) nu se datorează dobânzi sau penalităţi de întârziere, după caz.
	
	Nemodificat
	

	7. 
	ART. 4 

Înscrierea bunurilor în inventarul centralizat 

În termen de 60 de zile de la data semnării procesului-verbal prevăzut la art. 2 alin. (8), Guvernul va adopta, la propunerea Ministerului Transporturilor şi Infrastructurii, o hotărâre a Guvernului privind înscrierea în inventarul centralizat al bunurilor aflate în domeniul public al statului a bunurilor mobile şi imobile preluate în proprietatea publică a statului şi în inventarul centralizat al bunurilor imobile şi mobile proprietate privată a statului, după caz.
	
	I.Art. 4 se modifică și va avea următorul cuprins:

ART. 4 

Înscrierea bunurilor în inventarul centralizat 

În termen de 60 de zile de la data semnării procesului-verbal prevăzut la art. 2 alin. (8), Guvernul va adopta, la propunerea Ministerului Transporturilor şi Infrastructurii, o hotărâre a Guvernului privind înscrierea în inventarul centralizat al bunurilor aflate în domeniul public al statului a bunurilor mobile şi imobile preluate în proprietatea publică a statului şi în inventarul centralizat al bunurilor imobile proprietate privată a statului, după caz.

Comisia pentru transporturi și infrastructură și Comisia pentru politică economică, reformă și privatizare
	Eliminarea din cadrul sintagmei ”inventarul centralizat al bunurilor imobile şi mobile proprietate privată a statului” a expresiei ”și mobile”, întrucât nu există un inventar centralizat al bunurilor mobile proprietate privată a statului, acestea fiind evidențiate la nivelul fiecărei entități care deține astfel de bunuri.
Conform prevederilor Ordonanței de urgență a Guvernului nr. 57/2019 privind Codul administrativ, cu modificările și completările ulterioare, la nivelul Ministerului Finanțelor se realizează doar un inventar centralizat al bunurilor immobile și mobile proprietatea publică a statului și un inventar centralizat al bunurilor imobile proprietate privată a statului.

	8. 
	ART. 5 

Perioada de aplicabilitate 

Cererea prevăzută la art. 2 alin. (1) se formulează de către operatorul de transport feroviar de marfă în termen de 90 de zile de la obţinerea documentului justificativ din care rezultă agrearea de către Comisia Europeană a stingerii datoriilor operatorului de transport feroviar de marfă prin dare în plată.
	
	Nemodificat

